Kjempefint opphold, leiligheten svarte til forventningene i forhold til annonsen på Airbnb. Corne er utrolig hyggelig og kommunikasjon før og under opphold har vært suveren.
Leiligheten har en litt rar planløsning, man går gjennom badet for å komme seg mellom hovedsoverom hvor hovedinngang er og til resten av leiligheten, men det hadde ingen innvirkning på vårt opphold. Men greit å være klar over.
Corne hadde ordnet med barneseng til vår lille sønn på 5 måneder. Rent og pent møblert. Komfortable senger. Kjøkken med alt nødvendig utstyr. Parkeringsplass. Trygt.
5 min avstand til en av de vakreste strendene vi har sett. Kort avstand til matbutikk. Scarborough som ligger 10-15 min unna med bil har en fantastisk deli/farmers market/cafe. Fantastisk beliggenhet for å besøke Constantia og Cape Point.
Anbefaler dette stedet på det varmeste.